3. ΝΟΜΟΣ υπ’ αριθ. 455 της 13/19 Οκτ. 1976 (ΦΕΚ Α’ 277) Περί επωφελεστέρας αξιοποιήσεως ή διαθέσεως των υπέρ κοινοφελούς σκοπού καταλειφθέντων ή δωρηθέντων περιουσιακών στοιχείων, κατά το άρθρ. 109 παρ. 2 του Συντάγματος. ΄Αρθρ.1.-1.Η κατά την παρ. 2 του άρθρ. 109 του Συντάγματος αξιοποίησις ή διάθεσις της καταλειφθείσης ή δωρηθείσης υπέρ κοινωφελούς σκοπού περιουσίας υπό τον όρον του αναπαλλοτριώτου ή άλλον τινα περιορισμόν δύναται να γίνη ιδία: α.Δια της ανοικοδομήσεως επί δανειοδοτήσει και παροχή επί του ακινήτου εμπραγμάτου ασφαλείας ή και τη εφ’ ωρισμένον χρόνον εκχωρήσει, εν όλω ή εν μέρει, των προσόδων του προς ασφάλειαν και εξυπηρέτησιν του δανείου. β.Δια της ανοικοδομήσεως δαπάναις τρίτων, εν όλω ή εν μέρει, επί παραχωρήσει εις αυτούς δι’ ωρισμένον χρόνον της χρήσεως και της κατά τους κανόνας της τακτικής εκμεταλλεύσεως καρπώσεως του ανεγερθησομένου κτιρίου επί μειωμένω μισθώματι ή επί τω όρω της από κοινού μετά του χρηματοδότου εκμεταλλεύσεως του ακινήτου. γ.Δια της ανοικοδομήσεως επί αντιπαροχή ποσοστού εξ αδιαιρέτου επί του ακινήτου και συστάσεως διηρημένων ιδιοκτησιών επί αυτοτελών ορόφων ή μερών αυτών ή οικοδομημάτων. δ.Δια της ενοποιήσεως ομόρων ακινήτων και της εν συνεχεία αξιοποιήσεως του ενιαίου ακινήτου καθ’ οιονδήποτε εκ των εν τη παρούση παραγράφω αναφερομένων τρόπων. ε.Δια της εκποιήσεως και τοποθετήσεως του τιμήματος εις ετέραν μάλλον προσοδοφόρον ή μάλλον ασφαλή επένδυσιν. ς.Δια της ανταλλαγής προς ισάξιον τουλάχιστον περιουσιακόν στοιχείον. ζ.Δια της επενδύσεως καταθέσεων ή κινητών αξιών εις έτερα πλέον προσοδοφόρα ή πλέον ασφαλή περιουσιακά στοιχεία. 2.Εάν η καταλειφθείσα ή δωρηθείσα κοινωφελής περιουσία τελή υπό τον όρον της εκποιήσεως, επιτρέπεται η μή εκποίησις ή η καθ’ οιονδήποτε τρόπον επωφελεστέρα αξιοποίησις ταύτης, κατά τας διατάξεις του παρόντος νόμου. ΄Αρθρ.2.-Οσάκις η θέλησις του διαθέτου ή δωρητού, ως προς τον υπ’ αυτού ταχθέντα κοινωφελή σκοπόν, δεν δύναται να πραγματοποιηθή εξ οιουδήποτε λόγου καθ’ ολοκληρίαν ή κατά το μείζον του περιεχομένου ταύτης, επιτρέπεται η διάθεσις του καταλειφθέντος ή δωρηθέντος προς τον αυτόν ή άλλον κοινωφελή σκοπόν εις την υπό του διαθέτου ή δωρητού καθοριζομένην περιοχήν ή εις την ευρυτέραν ταύτης περιφέρειαν. ΄Αρθρ.3.-1.Το κατά το άρθρ. 825 Κώδικος Πολιτικής Δικονομίας δικαστήριον, κατά την διαδικασίαν της εκουσίας δικαιοδοσίας, είναι αποκλειστικώς αρμόδιον να βεβαιώση, κατά το άρθρ. 109 παρ. 2 του Συντάγματος, ότι η θέλησις του διαθέτου ή του δωρητού δεν δύναται να πραγματοποιηθή, εξ οιουδήποτε λόγου, καθ’ ολοκληρίαν ή κατά το μείζον του περιεχομένου ταύτης, ως και αν δύναται να ικανοποιηθή πληρέστερον δια της μεταβολής της εκμεταλλεύσεως. Η αίτησις υποβάλλεται υπό του Υπουργού των Οικονομικών ή του αρμοδίου εκ του σκοπού Υπουργού ή του υπέρ ου η κοινωφελής περιουσία νομικού προσώπου ή παντός ετέρου προσώπου έχοντος έννομον συμφέρον και ανακοινούται δια της μάλλον κυκλοφορούσης εφημερίδος του τόπου της έδρας του κοινωφελούς Ιδρύματος ή του διοικούντος το κληροδότημα Νομικού Προσώπου και εν μη εκδόσει εφημερίδος, δια τοιχοκολλήσεως εις δημοσίους χώρους. 2.Δια της κατά την παρ. 1 εκδιδομένης αποφάσεως το δικαστήριον αποφαίνεται και περί του τρόπου της επωφελεστέρας αξιοποιήσεως της περιουσίας  ή     του     σκοπού      δια     τον     οποίον      πρέπει (Μετά την σελ. 198) Σελ. 198,01 Τεύχος 619- Σελ. 37 Διαχείριση Ιδρυμάτων και κληροδοτημάτων 24.Β.β.2-3 να διατεθή αύτη. Οι ειδικώτεροι όροι και λεπτομέρειαι της επωφελεστέρας αξιοποιήσεως ή διαθέσεως προς τον αυτόν ή έτερον κοινωφελή σκοπόν του καταλειφθέντος ή δωρηθέντος ορίζονται, κατόπιν προτάσεως της διοικήσεως του υπέρ ου η περιουσία νομικού προσώπου ή του εκτελεστού της διαθήκης, δι’ αποφάσεως του Υπουργού Οικονομικών και του αρμοδίου κατά περίπτωσιν Υπουργού μετά γνώμην του Συμβουλίου Εθνικών Κληροδοτημάτων, τηρουμένων των διατάξεων του Α.Ν. 2039/1939 «περί τροποποιήσεως, συμπληρώσεως και κωδικοποιήσεως των νόμων» περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», ως ούτος εκάστοτε ισχύει. ΄Αρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 198,02 Τεύχος 619- Σελ. 38 24.Β.β.3 Διαχείριση Ιδρυμάτων και κληροδοτημάτων 